CELEX: 32015D1319
Language: bg
Date: 2015-07-29 00:00:00
Title: Решение за изпълнение (ЕС) 2015/1319 на Комисията от 29 юли 2015 година относно някои защитни мерки във връзка с високопатогенна инфлуенца по птиците от подтип H7N7 в Германия (нотифицирано под номер С(2015) 5501) (Текст от значение за ЕИП)

31.7.2015   
            
            
               BG
            
            
               Официален вестник на Европейския съюз
            
            
               L 203/25
            
         РЕШЕНИЕ ЗА ИЗПЪЛНЕНИЕ (ЕС) 2015/1319 НА КОМИСИЯТА
   от 29 юли 2015 година
   относно някои защитни мерки във връзка с високопатогенна инфлуенца по птиците от подтип H7N7 в Германия
   
      
         (нотифицирано под номер С(2015) 5501)
      
   
   (само текстът на немски език е автентичен)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 89/662/ЕИО на Съвета от 11 декември 1989 г. относно ветеринарните проверки по отношение на търговията вътре в Общността с оглед доизграждането на вътрешния пазар (1), и по-специално член 9, параграф 4 от нея,
   като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени видове живи животни и продукти с оглед завършване изграждането на вътрешния пазар (2), и по-специално член 10, параграф 4 от нея,
   като има предвид, че:
   
               (1)
            
            
               Инфлуенцата по птиците е инфекциозно вирусно заболяване при птиците, включително домашните птици. Заразяването на домашни птици с вируси на инфлуенцата по птиците причинява две основни форми на тази болест, които се различават по своята вирулентност. Нископатогенната форма обикновено причинява само леки симптоми, а високопатогенната форма води до много високa смъртност при повечето видове домашни птици. Болестта може да има сериозни последици за рентабилността на птицевъдството.
            
         
               (2)
            
            
               Инфлуенцата по птиците засяга главно птиците, но при някои обстоятелства заразяване може да настъпи и при хората, макар че обикновено рискът е много малък.
            
         
               (3)
            
            
               При поява на огнище на инфлуенца по птиците съществува риск болестотворният агент да се разпространи към други стопанства, в които се отглеждат домашни или други видове птици, отглеждани в затворени помещения. По този начин той може да се разпространи от една държава членка в други държави членки или в трети държави посредством търговията с живи птици или продукти от тях.
            
         
               (4)
            
            
               С Директива 2005/94/ЕО на Съвета (3) се определят някои превантивни мерки, свързани с надзора и ранното откриване на инфлуенцата по птиците, както и минималните мерки за борба, които следва да се прилагат при поява на огнище на инфлуенца по домашните птици или други птици, отглеждани в затворени помещения. С посочената директива се предвижда създаването на предпазни и надзорни зони при поява на огнище на високопатогенна инфлуенца по птиците.
            
         
               (5)
            
            
               Германия уведоми Комисията за огнище на високопатогенна инфлуенца по птиците от подтип H7N7 в едно стопанство на своята територия, в което се отглеждат домашни или други видове птици, отглеждани в затворени помещения, и предприе незабавно необходимите мерки съгласно Директива 2005/94/ЕО, включително създаване на предпазни и надзорни зони.
            
         
               (6)
            
            
               Комисията разгледа внимателно посочените мерки съвместно с Германия и е удовлетворена от факта, че границите на предпазните и надзорните зони, създадени от компетентния орган в посочената държава членка, са на достатъчно разстояние от стопанството, в което е потвърдено огнището на болестта.
            
         
               (7)
            
            
               С цел да се предотвратят излишни затруднения за търговията в рамките на Съюза и да се избегне налагането на необосновани пречки за търговията от страна на трети държави, е необходимо предпазните и надзорните зони, създадени в Германия, да бъдат определени бързо на равнището на Съюза в сътрудничество с посочената държава членка.
            
         
               (8)
            
            
               Поради това в приложението към настоящото решение следва да бъдат определени предпазните и надзорните зони в Германия, в които се прилагат определените в Директива 2005/94/ЕО мерки за контрол на здравето на животните, както и срокът, за който се въвежда тази регионализация.
            
         
               (9)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Германия гарантира, че предпазните и надзорните зони, създадени в съответствие с член 16, параграф 1 от Директива 2005/94/ЕО, включват най-малко зоните, посочени като предпазни и надзорни зони в части А и Б от приложението към настоящото решение.
   Член 2
   Настоящото решение се прилага до 31 декември 2015 г.
   Член 3
   Адресат на настоящото решение е Федерална република Германия.
   
      Съставено в Брюксел на 29 юли 2015 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 395, 30.12.1989 г., стр. 13.
   
      (2)  ОВ L 224, 18.8.1990 г., стр. 29.
   
      (3)  Директива 2005/94/ЕО на Съвета от 20 декември 2005 г. относно мерки на Общността за борба с инфлуенцата по птиците и за отмяна на Директива 92/40/ЕИО (ОВ L 10, 14.1.2006 г., стр. 16).
   
      ПРИЛОЖЕНИЕ
      
         Част A
      
      Предпазна зона по член 1:
      
                  Код на държавата по ISO
               
               
                  Държава членка
               
               
                  Код
                  (ако е наличен)
               
               
                  Име
               
               
                  Дата, до която се прилагат мерките в съответствие с член 29 от Директива 2005/94/ЕО
               
            
                  DE
               
               
                  Германия
               
               
                  Пощенски код/код ADNS
               
               
                  Зона, която включва:
               
               
                   
               
            
                   
               
               
                   
               
               
                  EMSLAND 03454
               
               
                  Следните части от Landkreis Emsland (Долна Саксония):
                  Herzlake; от Wettruper Damm, Birkenweg, Pappelweg, Moorstraße, Am Esch, K 241, Hauptstraße, L 55, Schullenpool, Burgstraße, K 208, Unterm Bookhof, Kampweg, Andruper Weg, An der Drake, Beel, Südradde (Hase) до Essenbeel, след това по L-образна линия до път B213, Zum Klingenberg, K 256, Alter Kirchweg, Im Dorfe (K 256), Oling до река Große Hase, по успоредната на Große Hase областна граница до Hahnenmoorkanal, Hahenmoorkanal до L 128, Siedlerstraße, Friesenstraße до областната граница, областната граница до Wettruper Damm.
               
               
                  19.8.2015 г.
               
            
         Част Б
      
      Надзорна зона по член 1:
      
                  Код на държавата по ISO
               
               
                  Държава членка
               
               
                  Код
                  (ако е наличен)
               
               
                  Име
               
               
                  Дата, до която се прилагат мерките в съответствие с член 31 от Директива 2005/94/ЕО
               
            
                  DE
               
               
                  Германия
               
               
                  Пощенски код/код ADNS
               
               
                  Зона, която включва:
               
               
                   
               
            
                   
               
               
                   
               
               
                  EMSLAND 03454
               
               
                  В Долна Саксония:
                  
                               
                           
                           
                              Landkreis Cloppenburg:
                              от северната страна на областната граница по Vinner Weg и Birkenweg до Löningen, след това отново по Dr. Lübbers-Weg, Langenstraße, Hasestraße, Röpker Weg, Röpker Straße и Zur Moorburg до областната граница и след това по тази граница до изходната точка на Vinner Weg.
                           
                        
                               
                           
                           
                              Landkreis Emsland:
                              Wettrup, от Bahnhofstraße (в посока югоизток), Im Felde, Bergerstraße, Haselünner Straße, K 317, Alte Haselünner Straße, Moorhook, Steppenberger Straße, Penninghuser Straße, Walldamm, K 233, Hestruper Mühlenbach, Lotter Beeke, „Feldweg“ до Droper Straße, Lotter Beeke до река Hase, Hammer-Tannen-Straße, Industriestraße, Hammerstraße, Schwarzenbergweg, Meppener Straße, Im Fehn, Diekstraße, Sandstraße, Am Schullenriedengraben, Meppener Straße, B 402, Stadtmark, K 207, Am Sportplatz, Alter Kirchweg, K 207, Alte Schulstraße, Am Jugendheim, Zum Herthum, „Feldweg“ до Middelradde, „Feldweg“ до Buchenweg, Buchenweg, Berßener Straße, Mittelradde, Hüvener Straße, „Feldweg“ до Oststraße, Oststraße, Ahmsener Straße, Lahner Straße, Alte Dorfstraße, Am Neuland, Zur Waldbühne, „Feldweg“ до Vinner Straße, Vinner Straße, Up'n Sande, Riehen, Im Dorf, Am Sportplatz, Im England, Löninger Straße, областната граница до Bahnhofstraße.
                           
                        
                               
                           
                           
                              Landkreis Osnabrück:
                              
                                           
                                       
                                       
                                          В община Bippen:
                                          от югозападната областна граница по L 60 Lingener Straße в посока Ohrtermersch, надясно по Zum Scherpenberg, наляво по Alte Schulstraße, наляво по Fangstraße, наляво по Bramhof, пресича се Bippener Straße L 73, Bergstraße, надясно по Kreuzweg, наляво по Lindlage, като се преминава в община Berge.
                                       
                                    
                                           
                                       
                                       
                                          В община Berge:
                                          от Lindlage до Upberg, Tiefer Weg, Rübbelhauk, надясно по Kampstraße, наляво по Kirchweg, надясно по Asterfeldstraße, наляво по Am Eiskenberg, надясно по Fienenmoorweg, Zum weißen Pfahl, Antener Straße, като се преминава в община Menslage.
                                       
                                    
                                           
                                       
                                       
                                          В община Menslage:
                                          от Antener Straße наляво по Reuterweg, Hahler Beeke, по Kleine Hase срещу течението, наляво по Thündamm до областната граница и след това успоредно на нея обратно до изходната точка.
                                       
                                    
                        
               
                  28.8.2015 г.
               
            
                   
               
               
                   
               
               
                  EMSLAND 03454
               
               
                  Следните части от Landkreis Emsland (Долна Саксония):
                  Herzlake; от Wettruper Damm, Birkenweg, Pappelweg, Moorstraße, Am Esch, K 241, Hauptstraße, L 55, Schullenpool, Burgstraße, K 208, Unterm Bookhof, Kampweg, Andruper Weg, An der Drake, Beel, Südradde (Hase) до Essenbeel, след това по L-образна линия до път B213, Zum Klingenberg, K 256, Alter Kirchweg, Im Dorfe (K 256), Oling до река Große Hase, по успоредната на Große Hase областна граница до Hahnenmoorkanal, Hahenmoorkanal до L 128, Siedlerstraße, Friesenstraße до областната граница, областната граница до Wettruper Damm.
               
               
                  20.8 — 28.8.2015 г.